LATVIJAS REPUBLIKAS MINISTRU KABINETS

2016.gada\_\_\_\_\_\_\_\_\_\_ Noteikumi Nr.

Rīga Prot.Nr.

**Noteikumi par atkritumu savākšanas un šķirošanas vietām**

Izdoti saskaņā ar

Atkritumu apsaimniekošanas likuma

6.panta 5.punktu

1. **Vispārīgie jautājumi**

1. Noteikumi nosaka atkritumu savākšanas un šķirošanas vietu veidus, kā arī atkritumu savākšanas un šķirošanas vietu ierīkošanas un apsaimniekošanas prasības, kā arī bioloģiski noārdāmo atkritumu kompostēšanas vietu ierīkošanai un apsaimniekošanai.

2. Noteikumi neattiecas uz bioloģisko atkritumu kompostēšanas vietām, kuras uz savā īpašumā vai lietošanā esošas zemes ierīko fiziskā persona tās mājsaimniecībā radīto bioloģisko atkritumu kompostēšanai.

**II.** **Atkritumu savākšanas un šķirošanas vietu veidi**

3. Atkritumu savākšanas un šķirošanas vietu veidi:  
3.1. sadzīves atkritumu dalītās savākšanas punkts (turpmāk – savākšanas punkts);   
3.2. šķiroto atkritumu savākšanas laukums (turpmāk – savākšanas laukums);   
3.3. atkritumu šķirošanas un pārkraušanas stacija (turpmāk – pārkraušanas stacija); 3.4. būvniecības un būvju nojaukšanas atkritumu savākšanas laukums (turpmāk - būvniecības atkritumu savākšanas laukums);   
3.5. videi kaitīgu preču atkritumu (smēreļļu, elektrisko akumulatoru un galvanisko strāvas avotu, visu veidu riepu, eļļas filtru, un elektrisko un elektronisko iekārtu atkritumi) savākšanas laukums (turpmāk – videi kaitīgo preču atkritumu laukums);

3.6. metāllūžņu noliktava atbilstoši normatīvajiem aktiem par kārtību, kādā iepērk un realizē melno un krāsaino metālu atgriezumus un lūžņus, un izsniedz licences metālu atgriezumu un lūžņu iepirkšanai Latvijā (turpmāk – metāllūžņu noliktava).

4. Savākšanas punkts ir speciāli aprīkota vieta, kur konteineros dalīti savāc un īslaicīgi uzglabā dažādu veidu sadzīves atkritumus pirms to pārvadāšanas. Savākšanas punktā nodrošina vismaz papīra un kartona, plastmasas, stikla un metālu atkritumu dalītu savākšanu. Savākšanas punktā var dalīti savākt un īslaicīgi uzglabāt bioloģiskos atkritumus.

5. Savākšanas laukums ir speciāli aprīkota iežogota vieta, kur savāc un uzglabā dažādu veidu atkritumus pirms to apglabāšanas vai pārstrādes

6. Pārkraušanas stacija ir speciāli aprīkota iežogota vieta savākto atkritumu šķirošanai, lai atlasītu sagatavošanai atkārtotai izmantošanai vai pārstrādei izmantojamos materiālus, vai pārkrautu atkritumus, kas paredzēti transportēšanai.

7. Būvniecības atkritumu laukums ir speciāli aprīkota iežogota vieta normatīvajos aktos par atkritumu klasifikatoru un īpašībām, kuras padara atkritumus bīstamus, 17.nodaļā minēto atkritumu savākšanai un īslaicīgai uzglabāšanai

8. Videi atkritumu laukums ir speciāli aprīkota iežogota vieta videi kaitīgu preču atkritumu savākšanai un īslaicīgai uzglabāšanai.

**III. Prasības atkritumu savākšanas un šķirošanas vietu ierīkošanai**

9. Atkritumu savākšanas un šķirošanas vietas ierīko atsevišķi un norobežo no cita veida saimnieciskās darbības veikšanas vietām vai iekārtām.

10. Pieļaujamie atkritumu uzglabāšanas laiki atkritumu savākšanas un šķirošanas vietās:

10.1. savākšanas punktā bioloģiskos atkritumus uzglabā ne ilgāk kā nedēļu, pārējos sadzīves atkritumus – ne ilgāk kā sešas nedēļas;

10.2. savākšanas laukumā un pārkraušanas stacijā – ne ilgāk kā divas nedēļas bioloģiskos atkritumus un ne ilgāk kā trīs mēnešus – pārējos atkritumus pēc to nogādāšanas attiecīgajā savākšanas un šķirošanas vietā;

10.3. Būvniecības atkritumu laukumā, videi kaitīgo preču atkritumu laukumā un metāllūžņu noliktavā - ne ilgāk kā trīs mēnešus pēc to ievešanas attiecīgajā savākšanas un šķirošanas vietā pirms to apglabāšanas vai pārstrādes.

11. Savākšanas punktā nodrošina:   
11.1. virsmas segumu, kas nodrošina atkritumu konteineru izvietošanu un transportlīdzekļu piekļuvi;  
11.2. transportlīdzekļu piekļuvi;   
11.3. savākšanas punkta platību, lai tajā varētu izvietot, nomainīt un iztukšot atkritumu konteinerus;

11.4. pieejamību publiskajā ārtelpā un piekļuvi savākšanas punktam neierobežotu laiku.

12. Savākšanas laukumā nodrošina:   
12.1. ūdensnecaurlaidīgu laukuma virsmas segumu ar lietus notekūdeņu savākšanas un attīrīšanas sistēmu;   
12.2. transportlīdzekļu piekļuvi;

12.3. svarus ievesto un izvesto atkritumu kravu masas reģistrācijai;  
12.4. tādu savākšanas laukuma platību, lai tajā varētu izvietot, nomainīt un iztukšot atkritumu konteinerus, vai izvietot atkritumu savākšanai un uzglabāšanai nepieciešamo aprīkojumu (tajā skaitā pašpresējošos konteinerus) vismaz šādiem dalīti savāktiem atkritumu veidiem:   
12.4.1. plastmasas atkritumi;

12.4.2. izlietotais plastmasas iepakojums;

12.4.3. koksne un izlietotais koka iepakojums;

12.4.4. papīrs un kartons, un papīra un kartona izlietotais iepakojums;   
12.4.5. izlietotais stikla iepakojums;   
12.4.6. cita veida stikla atkritumi;   
12.4.7. sadzīvē radušies bīstamie atkritumi;   
12.4.8. videi kaitīgo preču atkritumi (;

12.4.9. metāla iepakojums;

12.4.10. liela izmēra atkritumi;

12.4.11. būvniecības un būvju nojaukšanas atkritumi;  
12.5. visa savākšanas laukuma teritorijas iežogojumu un apgaismojumu;   
12.6. savākšanas laukuma darbībai nepieciešamās būves un iekārtas:   
12.6.1. telpas sargam un operatoram;   
12.6.2. elektroapgādes sistēmu;   
12.6.3. ugunsdzēšanas aprīkojumu;

12.7. pieejamību publiskajā ārtelpā un piekļuvi savākšanas laukumam vismaz 20 stundas nedēļā.

13. Savākšanas punkta, savākšanas laukuma vai pārkraušanas stacijas teritorijā var ierīkot pazemes atkritumu konteinerus nešķiroto sadzīves atkritumu savākšanai.

14. Sadzīvē radušos bīstamo atkritumu un videi kaitīgo preču atkritumu, izņemot visu veidu riepas, uzglabāšanai nodrošina aizslēdzamu konteineru, ja nepieciešams, ar vairākām tilpnēm, kurās ievietot attiecīgā veida atkritumus.

15. Pārkraušanas stacijā nodrošina:   
15.1. ūdensnecaurlaidīgu laukuma virsmas segumu ar lietus notekūdeņu savākšanas un attīrīšanas sistēmu;   
15.2. transportlīdzekļu piekļuvi;

15.3. svarus ievesto un izvesto atkritumu kravu masas reģistrācijai;  
15.4. tādu pārkraušanas stacijas platību, lai tajā varētu izvietot, nomainīt un iztukšot atkritumu konteinerus, vai izvietot atkritumu savākšanai un uzglabāšanai nepieciešamo aprīkojumu (tajā skaitā pašpresējošos konteinerus) vismaz šādiem dalīti savāktiem atkritumu veidiem:   
15.4.1. plastmasas atkritumi;

15.4.2. izlietotais plastmasas iepakojums;

15.4.3. koksne un izlietotais koka iepakojums;

15.4.4. papīrs un kartons, un papīra un kartona izlietotais iepakojums;   
15.4.5. izlietotais stikla iepakojums;   
15.4.6. cita veida stikla atkritumi;   
15.4.7. sadzīvē radušies bīstamie atkritumi;   
15.4.8. videi kaitīgo preču atkritumi (;

15.4.9. metāla iepakojums;

15.4.10. liela izmēra atkritumi;

15.4.11. būvniecības un būvju nojaukšanas atkritumi;  
15.5. visas pārkraušanas stacijas teritorijas iežogojumu un apgaismojumu;   
15.6. pārkraušanas stacijas darbībai nepieciešamās būves un iekārtas:   
15.6.1. telpas sargam un operatoram;   
15.6.2. elektroapgādes sistēmu;   
15.6.3. ugunsdzēšanas aprīkojumu;

15.7. pieejamību publiskajā ārtelpā un piekļuvi savākšanas laukumam vismaz 20 stundas nedēļā.

16. Pārkraušanas stacijā var ierīkot:

16.1. atkritumu pārkraušanas estakādes, paredzot estakāžu uzbrauktuvju un nobrauktuvju slīpumus atbilstoši izmantojamai atkritumu savākšanas un pārvadāšanas tehnikai, vai citu nepieciešamo aprīkojumu atkritumu pārkraušanai;

16.2. atkritumu šķirošanas līniju - atkritumu šķirošanai paredzētās iekārtas, kurā šķirošanas procesā (manuāli vai izmantojot mehāniskās metodes) no atkritumiem tiek atdalīti atsevišķi atkritumu veidi.

17. Atkritumu šķirošanas līnijas apsaimniekotājs nodrošina regulāru atkritumu šķirošanas līnijas darbības kontroli un personāla apmācību.

18. Šķirošanas līniju izvieto klimatiskajiem apstākļiem un šķirošanas līnijas iekārtas tehniskajiem parametriem atbilstošā ēkā. Ierīkojot atkritumu šķirošanas līniju, nodrošina nepieciešamo aprīkojumu vismaz šādu darbību veikšanai:

18.1. šķirojamo atkritumu iekraušana;   
18.2. šķirojamo atkritumu nogādāšana uz konveijeru;   
18.3. atkritumu šķirošana;   
18.4. atkritumu šķirošanas līnijas tehniskā apkope;   
18.5. atkritumu šķirošanā iegūto materiālu presēšana.

19. Būvniecības atkritumu savākšanas laukumā nodrošina:

19.1. ūdensnecaurlaidīgu laukuma virsmas segumu ar lietus notekūdeņu savākšanas un attīrīšanas sistēmu;   
19.2. transportlīdzekļu piekļuvi;

19.3. svarus ievesto un izvesto atkritumu kravu masas reģistrācijai;  
19.4. tādu atkritumu savākšanas laukuma platību, lai tajā varētu izvietot, nomainīt un iztukšot atkritumu konteinerus, vai izvietot būvniecības un būvju nojaukšanas atkritumu savākšanai un uzglabāšanai nepieciešamo aprīkojumu;

19.5. visa būvniecības atkritumu laukuma iežogojumu un apgaismojumu;   
19.6. savākšanas laukuma darbībai nepieciešamās būves un iekārtas:   
19.6.1. telpas sargam un operatoram;   
19.6.2. elektroapgādes sistēmu;   
19.6.3. ugunsdzēšanas aprīkojumu;

19.7. pieejamību publiskajā ārtelpā un piekļuvi savākšanas laukumam vismaz 20 stundas nedēļā.

20. Videi kaitīgu preču atkritumu savākšanas laukumā nodrošina:   
20.1. ūdensnecaurlaidīgu laukuma virsmas segumu ar lietus notekūdeņu savākšanas un attīrīšanas sistēmu;   
20.2. transportlīdzekļu piekļuvi;   
20.3. videi kaitīgu preču atkritumu savākšanas laukuma platību, lai tajā varētu izvietot, nomainīt un iztukšot videi kaitīgo preču atkritumu konteinerus;

20.4.visa videi kaitīgo preču atkritumu savākšanas laukuma iežogojumu un apgaismojumu;

20.5. svarus ievesto un izvesto atkritumu kravu masas reģistrēšanai;  
20.6. videi kaitīgo preču atkritumu savākšanas laukuma darbībai nepieciešamās būves un iekārtas:   
20.7. telpas sargam un operatoram;   
20.8. elektroapgādes sistēmu;   
20.9. ugunsdzēšanas aprīkojumu;

20.10. pieejamību publiskajā ārtelpā un piekļuvi videi kaitīgu preču atkritumu savākšanas laukumam vismaz 20 stundas nedēļā.

21. Metāllūžņu noliktavā nodrošina:   
21.1. ūdensnecaurlaidīgu laukuma virsmas segumu ar lietus notekūdeņu savākšanas un attīrīšanas sistēmu;   
21.2. transportlīdzekļu piekļuvi;

21.3. svarus ievesto un izvesto metāllūžņu kravu masas reģistrācijai;  
21.4. tādu atkritumu savākšanas laukuma platību, lai tajā varētu izvietot, nomainīt un iztukšot metāllūžņu konteinerus, ja tādi tiek izmantoti attiecīgajā noliktavā;  
21.5. visas metāllūžņu noliktavas teritorijas iežogojumu un apgaismojumu;   
21.6. metāllūžņu noliktavas darbībai nepieciešamās būves un iekārtas:   
21.7.1. telpas sargam un operatoram;   
21.7.2. elektroapgādes sistēmu;   
21.7.3. ugunsdzēšanas aprīkojumu;

21.8. pieejamību publiskajā ārtelpā un piekļuvi metāllūžņu noliktavai vismaz 20 stundas nedēļā.

22. Sadzīve radušos bīstamo atkritumu un videi kaitīgo preču atkritumu, izņemot visu veidu riepas, uzglabāšanai savākšanas laukumā vai videi kaitīgo preču atkritumu laukumā nodrošina aizslēdzamu konteineru, ja nepieciešams, ar vairākām tilpnēm, kurās ievietot attiecīgā veida atkritumus.

23. Savākšanas laukuma, pārkraušanas stacijas, būvniecības atkritumu laukuma, videi kaitīgo preču atkritumu laukuma vai metāllūžņu noliktavas īpašnieks nodrošina, ka pie minētajām atkritumu savākšanas un šķirošanas vietām tiek izvietota izkārtne, kurā norāda informāciju:

23.1. par attiecīgās atkritumu savākšanas un šķirošanas vietas īpašnieku un operatoru (firma, reģistrācijas numurs Uzņēmumu reģistrā, juridiskā adrese, kontaktinformācija (telefona numurs, e-pasts));

23.2. par attiecīgās atkritumu savākšanas un šķirošanas vietas darba laiku;

23.3. par atkritumu veidiem, kas tiek pieņemti attiecīgajā atkritumu savākšanas un šķirošanas vietā.

24. Šo noteikumu 23.punktā minēto izkārtni izvieto savākšanas punktā, ja tas ir tehniski iespējams.

25. Savākšanas laukuma, pārkraušanas stacijas vai videi kaitīgo preču atkritumu laukuma īpašnieks vai apsaimniekotājs nodrošina, ka šo noteikumu 23. punktā minētajā izkārtnē tiek sniegta informācija par izlietotā iepakojuma vai videi kaitīgo preču atkritumu apsaimniekotājiem, ar kuriem tas ir noslēdzis līgumu par izlietotā iepakojuma vai videi kaitīgo preču atkritumu savākšanu vai pieņemšanu atbilstoši normatīvajiem aktiem par dabas resursu nodokli.

26. Uz konteinera, kuru izmanto savākšanas punktā, savākšanas laukumā, pārkraušanas stacijā, būvniecības atkritumu laukumā, videi kaitīgo preču atkritumu laukumā vai metāllūžņu noliktavā, izvieto norādes valsts valodā par:

26.1. konteinerā ievietojamo atkritumu veidu;

26.2. atkritumu apsaimniekošanas komersantu, kam pieder attiecīgais konteiners, un tā kontakttālruni.

27. Pašvaldība savā mājaslapā ievieto informāciju savākšanas punktiem, savākšanas laukumiem, pārkraušanas stacijām, būvniecības atkritumu laukumiem vai videi kaitīgo preču atkritumu laukumiem savā administratīvajā teritorijā, par katru atkritumu savākšanas un šķirošanas vietu norādot:

27.1. attiecīgās atkritumu savākšanas un šķirošanas vietas atrašanās adresi;

27.2. atkritumu veidus, kuri tiek pieņemti attiecīgajā atkritumu savākšanas un šķirošanas vietā;

27.3. savākšanas laukuma, pārkraušanas stacijas, būvniecības atkritumu laukuma, videi kaitīgo preču atkritumu laukuma vai metāllūžņu noliktavas darba laiku;

27.4. attiecīgās atkritumu savākšanas un šķirošanas vietas īpašnieku un tā kontaktinformāciju (firma, reģistrācijas numurs Uzņēmumu reģistrā, juridiskā adrese, kontaktinformācija (telefona numurs, e-pasts));

27.5. attiecīgās atkritumu savākšanas un šķirošanas vietas apsaimniekotāju un tā kontaktinformāciju (firma, reģistrācijas numurs Uzņēmumu reģistrā, juridiskā adrese, kontaktinformācija (telefona numurs, e-pasts));

27.6. informāciju par īpašām prasībām atkritumu pieņemšanai savākšanas laukumā, pārkraušanas stacijā, būvniecības atkritumu laukuma, videi kaitīgo preču atkritumu laukumā, metāllūžņu noliktavā vai kompostēšanas laukumā, ja tādus ir noteicis attiecīgās atkritumu savākšanas vietas īpašnieks.

1. Savākšanas punkta, savākšanas laukuma, pārkraušanas stacijas, būvniecības atkritumu laukuma, videi kaitīgo preču atkritumu laukuma vai metāllūžņu noliktavas īpašnieks savā mājaslapā ievieto informāciju par katru tā īpašumā esošu atkritumu savākšanas un šķirošanas vietu, norādot:

28.1. attiecīgās atkritumu savākšanas un šķirošanas vietas atrašanās adresi;

28.2. atkritumu veidus, kuri tiek pieņemti attiecīgajā atkritumu savākšanas un šķirošanas vietā;

28.3. savākšanas laukuma, pārkraušanas stacijas, būvniecības atkritumu laukuma, videi kaitīgo preču atkritumu laukuma vai metāllūžņu noliktavas darba laiku;

28.4. attiecīgās atkritumu savākšanas un šķirošanas vietas īpašnieku un tā kontaktinformāciju (firma, reģistrācijas numurs Uzņēmumu reģistrā, juridiskā adrese, kontaktinformācija (telefona numurs, e-pasts));

* 1. attiecīgās atkritumu savākšanas un šķirošanas vietas apsaimniekotāju un tā kontaktinformāciju (firma, reģistrācijas numurs Uzņēmumu reģistrā, juridiskā adrese, kontaktinformācija (telefona numurs, e-pasts)).

29. Savākšanas laukuma, pārkraušanas stacijas, būvniecības atkritumu laukuma vai videi kaitīgo preču atkritumu laukuma apsaimniekotājs visas ar atkritumiem veiktās darbības rakstiski vai elektroniski reģistrē reģistrācijas žurnālā (pielikums) hronoloģiskā secībā, katras dienas beigās veicot vienu ierakstu par dienas laikā ievestajiem un izvestajiem atkritumu veidiem un daudzumiem. Bīstamo atkritumu uzskaiti nodrošina atbilstoši normatīvajiem aktiem par bīstamo atkritumu uzskaites, identifikācijas, uzglabāšanas, iepakošanas, marķēšanas un pārvadājumu uzskaites kārtību. Metāllūžņu noliktavā metāllūžņu uzskaiti nodrošina atbilstoši normatīvajiem aktiem par kārtību, kādā iepērk un realizē melno un krāsaino metālu atgriezumus un lūžņus, un izsniedz licences metālu atgriezumu un lūžņu iepirkšanai Latvijā.

30. Ja savākšanas laukumā, pārkraušanas stacijā, būvniecības atkritumu laukuma, videi kaitīgo preču atkritumu laukumā vai metāllūžņu noliktavā tiek pieņemti atkritumi, kuru pieņemšanai tiek noteiktas īpašas prasības, attiecīgās atkritumu savākšanas un šķirošanas vietas īpašnieks nodrošina, ka informācija atkritumu pieņemšanai izvirzītajiem nosacījumiem tiek sniegta tiek sniegta pie attiecīgās atkritumu savākšanas un šķirošanas vietas izvietotajā izkārtnē, kā arī attiecīgās atkritumu savākšanas un šķirošanas vietas īpašnieka mājas lapā.

31. Savākšanas laukumā, pārkraušanas stacijā, videi kaitīgo preču atkritumu laukumā vai metāllūžņu noliktavā pieņemtos elektrisko un elektronisko iekārtu atkritumus uzglabā atbilstoši normatīvajiem aktiem par elektrisko un elektronisko iekārtu kategorijām un marķēšanas prasībām, un šo iekārtu atkritumu apsaimniekošanas prasībām un kārtību.

32. Savākšanas punkta, savākšanas laukuma, pārkraušanas stacijas, būvniecības atkritumu laukuma, videi kaitīgo preču atkritumu laukuma vai metāllūžņu noliktavas īpašnieks vai apsaimniekotājs nodrošina:

32.1. attiecīgās atkritumu savākšanas un šķirošanas vietas apsaimniekošanu atbilstoši spēkā esošai atkritumu apsaimniekošanas atļaujai vai atļaujai A vai B kategorijas piesārņojošas darbības veikšanai;

32.2. atkritumu apsaimniekošanas atļaujā vai atļaujā A vai B kategorijas piesārņojošas darbības veikšanai norādīto atkritumu pieņemšanu.

**IV. Prasības bioloģisko atkritumu kompostēšanas vietu ierīkošanai un apsaimniekošanai**

33. Bioloģisko atkritumu kompostēšanai (bioloģisko atkritumu aeroba apstrāde atmosfēras skābekļa klātbūtnē kontrolētos apstākļos, izmantojot mikroorganismus) ierīko atkritumu kompostēšanas laukumus. Bioloģisko atkritumu kompostēšanas laukums var atrasties sadzīves atkritumu poligona teritorijā.

34. Ja bioloģisko atkritumu kompostēšanas laukumu ierīko atkritumu poligona teritorijā, savāktos virszemes ūdeņus izsmidzina uz komposta kaudzēm vai novada poligona infiltrāta uzkrāšanas iekārtās.

35. Bioloģisko atkritumu kompostēšanas laukuma īpašnieks vai apsaimniekotājs nodrošina bioloģisko atkritumu kompostēšanas laukuma apsaimniekošanu atbilstoši spēkā esošai atļaujai A vai B kategorijas piesārņojošas darbības veikšanai, kā arī nodrošina, ka bioloģisko atkritumu kompostēšanas laukumā pieņem atkritumus, kuri ir norādīti atļaujā A vai B kategorijas piesārņojošas darbības veikšanai.

36. Bioloģisko atkritumu kompostēšanas laukumā nodrošina:   
36.1. virszemes ūdeņu savākšanas sistēmu (tajā skaitā smilšu uztvērējus) savākto virszemes ūdeņu izsmidzināšanai uz komposta kaudzēm vai novadīšanai poligona infiltrāta uzkrāšanas iekārtās, lai veiktu priekšattīrīšanu pirms novadīšanas uz notekūdeņu attīrīšanas iekārtām;   
36.2. ūdensnecaurlaidīgu segumu, lai nepieļautu gruntsūdeņu un pazemes ūdeņu piesārņošanu, nodrošinot, ka ekspluatācijas laikā maksimālais gruntsūdens līmenis ir zemāks par vienu metru no laukuma pamatnes;   
36.3. koku un krūmu stādījumu ap bioloģisko atkritumu kompostēšanas laukumu;   
36.4. iežogojumu un apgaismojumu;   
36.5. laukuma darbībai nepieciešamās būves un iekārtas:   
36.5.1. svarus ievesto un izvesto kravu masas reģistrācijai;   
36.5.2. telpas sargam un operatoram;   
36.5.3. elektroapgādes sistēmu;   
36.5.4. ugunsdzēšanas aprīkojumu;   
36.5.5. ūdensapgādes sistēmu.

37. Ja bioloģisko atkritumu kompostēšana laukuma darbībai izdotajā atļaujā A vai B kategorijas piesārņojošas darbības veikšanai ir noteikts, ka drīkst kompostēt tikai zaļos un dārza atkritumus (klase  200201 atbilstoši normatīvajiem aktiem par atkritumu klasifikatoru), attiecīgajā laukumā, nodrošina:

37.1. ūdensnecaurlaidīgu segumu, lai nepieļautu gruntsūdeņu un pazemes ūdeņu piesārņošanu, kā arī nodrošinātu mehānismu un transporta pārvietošanos;

37.2. iežogojumu;

37.3.ūdensapgādes sistēmu.

38. Kompostēšanas laukuma īpašnieks nodrošina, ka pie minētajām atkritumu savākšanas un šķirošanas vietām tiek izvietota izkārtne, kurā norāda informāciju:

38.1. par kompostēšanas laukuma īpašnieku un apsaimniekotāju (firma, reģistrācijas numurs Uzņēmumu reģistrā, juridiskā adrese, kontaktinformācija (telefona numurs, e-pasts));

38.2. par kompostēšanas laukuma darba laiku;

38.3. par atkritumu veidiem, kas tiek pieņemti kompostēšanas laukumā.

39. Kompostēšanas laukumā var izmantot komposta materiālu smalcināšanas, sajaukšanas un maisīšanas iekārtas. Kompostēšanas laukuma apsaimniekotājs nodrošina regulārus komposta materiāla temperatūras mērījumus un mitrināšanu.

**V. Noslēguma jautājumi**

40. Atzīt par spēku zaudējušiem Ministru kabineta 2011.gada 22.novembra noteikumus Nr.898 "Noteikumi par atkritumu savākšanas un šķirošanas vietām" (Latvijas Vēstnesis, 2011, 193.nr.).

41. Savākšanas punktu, savākšanas laukumu, pārkraušanas staciju, būvniecības atkritumu laukumu, videi kaitīgo preču atkritumu laukumu un metāllūžņu noliktavu, kuras ir nodoti ekspluatācijā vai to būvprojekti likumā noteiktā kārtībā akceptēti līdz 2016.gada 30.jūnijam, īpašnieki vai apsaimniekotāji nodrošina to atbilstību šo noteikumu prasībām līdz 2017.gada 30.decembrim.

42. Ja objektīvu iemeslu dēļ (piemēram, attiecīgajā atkritumu savākšanas vai šķirošanas vietā nav iespējams izvietot konteinerus visu attiecīgajā savākšanas vietā savācamo atkritumu veidiem) nav iespējams nodrošināt attiecīgās atkritumu savākšanas vietas atbilstību šo noteikumu prasībām, savākšanas punkta īpašnieks vai apsaimniekotājs par to rakstiski informē Valsts vides dienestu. Valsts vides dienests izvērtē saņemto informāciju un pieņem lēmumu par attiecīgajai atkritumu savākšanas un šķirošanas vieta izsniegtās atļaujas A vai B kategorijas piesārņojošas darbības veikšanai nosacījumu pārskatīšanu vai anulēšanu, vai par grozījumiem atkritumu apsaimniekošanas atļaujā vai par tās anulēšanu.

43. Noteikumi stājas spēkā 2016.gada 30.jūnijā.

Ministru prezidente L.Straujuma

Vides aizsardzības un

reģionālās attīstības ministrs K.Gerhards

Iesniedzējs:

Vides aizsardzības un

reģionālās attīstības ministrs K.Gerhards

Vīza:

Valsts sekretāra p.i. E.Turka

11.02.2015., 14:25

2533

I.Doniņa

67026515; [ilze.donina@varam.gov.lv](mailto:ilze.donina@varam.gov.lv)